بەشداری كردنتان لە پیشانگایانەدا هۆكارە بۆ ئاشنابوون و سوود وەرگرتن لە بەرهەمەنوێیەكان و بەستنی پەیوەندی راستەوخۆ لەگەل كۆمپانیا و كارگە بەرهمهێنەكان كەوا دەكات بەهایان كەمتر بێت ،سودیش بە پرۆسەی ئاوەدنكردنەوەی كوردستان بگەینێت.
بڵاوكراوه‌ته‌وه‌ له‌ هه‌واڵ
زیاتر بخوێنه‌وه‌...
پێنج شەممە, 28 ئایار 2015 06:23
سەرۆكی ژوور سەردانی كونسوڵگەری گشتی هەنگاریا دەكات لە هەولێر
رۆژی 26ی ئایاری 2015 د. دارا جەلیل خەیات سەرۆكی ژووری بازرگانی و پیشەسازی هەولێر سەردانی كونسولگەری هەنگاریای كردو لە لایەن جابا فازاكینی سەركونسوڵگەری هەنگاریا پێشوازی لێكرا.
لە دیدارێكدا باس لە پتەوكردنی پەیوەندییە بازرگانیەكانی نێوان هەردوولا كرا.
سەرۆكی ژوور داوای كرد كە وەكو كونسوڵی هەنگاریا هاوكاربن بۆ هێنانی شاندێكی بازرگانی هەنگاریا بۆ هەرێم و لەگەڵ بازرگانان و كۆمپانیاكانی هەرێم B2B دانیشتن سازبكەن و بەرهەمەكانیان بخەنە روو وە داوای ئاسانكاری پێدانی ڤیزای هەنگاریای كرد بۆ بازرگانان بۆ ئەوەی بتوانن سەردانی هەنگاریا بكەن و كاڵاكانیان هاوردەی هە رێم بكەن.
كونسوڵی هەنگاریاش سوپاسی سەرۆكی ژوور هەولێری كرد بۆ ئەم سەردانەو ستایشی هەڵوێستی ژووری بازرگانی هەولێر و سەرۆكی ژووری كرد بۆ هەوڵدان بە پەرپێدانی پەیوەندییە بازرگانیەكان، وە ئامادەیی خۆشی نیشاندا بۆ جێبەجێ كردنی داواكارییەكان.
بڵاوكراوه‌ته‌وه‌ له‌ هه‌واڵ
زیاتر بخوێنه‌وه‌...
پێنج شەممە, 28 ئایار 2015 06:22
كۆمپانیا پزیشكیە ئێرانیەكان داوای ئاسانكاری دەكەن بۆ هەناردەكردنی بەرهەمەكانیان بۆ كوردستان
12 كۆمپانیای پزیشكی ئێرانی بەشداربوو لە پێشانگای نێودەوڵەتی حەوتەم بۆ چاودێری تەندروستی بەرفراوان لە هەولێر بە سەرۆكایەتی عەلی رەزا كونسوڵی بازرگانی ئێرانی لە كونسوڵخانەی ئێران لە هەولێر وە بە ئامادەبوونی ژمارەك لە كۆمپانیا پزیشكیە ناوخۆیی یەكان و نوێنەری وەزارەتی تەندروستی لە حكومەتی هەرێم رۆژی 26ی ئایاری 2015 سەردانی ژووریان كرد لە لایەن ماجد جەلال ئەندامی ئەنجومەنی كارگێڕی ژوور پێشوازییان لێكرا.
لە كۆبوونەوەیەك دا كۆمپانیا ئێرانیەكان دوای ئەوەی سوپاسی ژووریان كرد بۆ ئەم پێشوازییە، ستایشی بەرهەمەكانی خۆیان كرد كە گەیشتونەتە ئاستی ستانداردی جیهانی، توانای دابین كردنی هەموو پێداویستیەكانی پزیشكیان هەیە.
بە شێوەیەكی گشتی كۆمپانیا پزیشكیە ئێرانیەكان داوای ئاسان كردنی تۆماركردنی بەرهەمەكانیان لە وەزارەتی تەندروستی هەرێم دەكرد.
هیواشیان خواست لێژنەیەك لە وەزارەتی تەندروستی حكومەتی هەرێمی كوردستان پێك بهێنرێت و سەردانی كۆمپانیا ئێرانیەكان بكەن بۆ ئەوەی لە نزیكەوە ئاگاداری كوالێتی بەرهەمەكانیان بن، وە چاومان لە ئەنجامدانی كاری زیاترە لە هەرێمی كوردستان.
پۆڵا خەلیفە وەكو نوێنەری وەزارەتی تەندروستی حكومەتی هەرێم ووتی: ئێمە وەكو هەرێمی كوردستان ئەزموونی كاری بازرگانیمان لەگەڵ ووڵاتی ئێران لە ساڵی 2003 دەستی پێكرد كە ئەمەش بەراورد لەگەڵ ووڵاتانی تر كەمترە ئەمەش كاتێكی زیاتری دەوێت بۆ ئەوەی زیاتر شارەزای بەرهەمەكان بین بە تایبەت بەرهەمە پزیشكییەكان.
ووتیشی هەموو كاڵایەك كە هاوردەی هەرێم دەكرێت دەبێت بە كوالێتی كۆنتڕۆل تێپەڕ ببێت ئەگەر لە هەر ووڵاتێك بێت.
ماجد جەلال داوای كرد كە هوڵ بدەن لق و براندی خۆیان لە هەرێم بكەنەوە كە بەشێوەیەكی بەرچاو گرفتەكانیان كەم دەبنەوە.
ووتیشی پەیوەندییە بازرگانیەكانی هەرێم لەگەڵ ئێران لە ئاستێكی زۆر باش دایە بەڵام پێویستە ئێوە وەكو كۆمپانیا پزیشكیەكان زیاتر بەرهەمەكانتان بناسێنن، ساڵانەش خەڵكێكی زۆر لە هەرێم روو لە ووڵاتی ئێران دەكەن بە مەبەستی ئەنجامدانی نەشتەرگەری .